Senrusnė
Senrusnė – ežeras vakarų Lietuvoje, Pagėgių savivaldybėje, 10 km į vakarus nuo Pagėgių, apie 5,5 km į pietvakarius nuo Rukų. Ežeras upinės kilmės (senvagė), susidaręs dešiniojoje Nemuno (Rusnės) slėnio pusėje (0,5–0,7 km nuo upės). Ežero ilgis iš pietvakarių į pietus – 2,63 km, plotis – iki 0,28 km. Altitudė 3,3 m. Ežeras puslankio pavidalo, su keletu įlankų (į pietryčius nutįsusi įlanka 0,9 km ilgio). Gylis siekia >3,5 m. Krantai žemi, plačiai pelkėti. Aplinkui plyti pievos. Vakaruose išteka Senoji Rusnė link Nemuno. Senrusnės ežeras paskelbtas Senosios Rusnės ornitologiniu draustiniu. Šiaurinėje pakrantėje įsikūręs Lazdėnų kaimas.